Valg af entrepriseformer i [adresse] 
Sagsfremstilling 
14.       Valg af entrepriseformer i [adresse] - Åbent 
  
  
SAGENS INDHOLD 
Byrådet har 16. december 2014 besluttet, at der skal fremlægges en sag om valg af entrepriseformer i forbindelse 
med kommunale bygge- og anlægsopgaver. 
  
I beslutningsforslaget fra Venstre, Dansk Folkeparti, Det Konservative Folkeparti og løsgænger Alvin Lauridsen 
fremgår, at ”[adresse] som udgangspunkt anvender fagentreprise som udbudsform, og at kommunen kun 
anvender anden udbudsform efter konkret politisk beslutning i det enkelte projekt.” Samtidigt skal Byrådet drøfte, 
hvordan man skal håndtere vægtningen mellem pris og andre forhold i udbuddene. 
  
Entrepriseformen er den måde, man opdeler det udbudte arbejde på. Grundlæggende er der tre former for 
entrepriser, når det drejer sig om bygge- og anlægsarbejder: totalentreprise, hovedentreprise og fag/storentreprise.  
  
Entrepriseformernes egnethed retter sig mod forskellige situationer og forløber efter forskellige processer. 
  
Udbudsformen er den måde, man vælger at udbyde et arbejde på. Der skelnes mellem to primære former for udbud: 
  
· Offentlig licitation med/uden prækvalifikation 
· Begrænset licitation med/uden prækvalifikation. 
  
Processen omkring valg af udbudsform for bygge- og anlægsarbejder er afhængig af flere forhold. De vigtigste er 
opgavens karakter og økonomiske omfang. Det økonomiske omfang bestemmer hvilken lovgivning, der er 
gældende for det enkelte projekt.  
  
De forskellige former for entrepriser og udbudsformer er nærmere beskrevet i vedlagte notat. Entrepriseformerne er 
desuden beskrevet i rådgivningsfirmaet Britta Thygesen oplæg fra Byrådets temamøde 24. juni 2013, som også er vedlagt 
som bilag.  
  
VURDERING 
Ved totalentreprise er det totalentreprenøren, der står for både detailprojektering, myndighedsbehandling, 
 
Teknik- og 
Miljøudvalget 
5. februar 2015 
Sagsnr. 710-2013-
22081 
Dok.nr. 710-2014-
290419 
Sagsbehandler 
DPHEJA 
  
Tidl. politisk behandling 
BY, 16.12.14, pkt. 208  
Forventet sagsgang 
TM-U, ØK, BY, Høring, TM-U, ØK, BY  
Lovgrundlag 
Udbudsloven 
byggeledelse og fagtilsyn. Disse opgaver ligger i de andre entrepriseformer hos kommunen selv eller hos 
kommunens rådgiver. Ved en totalentreprise har bygherren ikke indflydelse på valg af underentreprenører, og 
dermed kan klausuler omkring kædeansvar i særlig grad være relevant.  
  
Ved hovedentreprise har bygherren heller ingen indflydelse på valg af underentreprenører. Hovedentreprenøren er 
ansvarlig for det samlede byggeri og derfor er udbudsprisen ofte dyrere end ved et fagentrepriseudbud, da 
hovedentreprenøren indregner betaling for at styre underentreprenørerne. Denne styring af underentreprenørerne 
skal dog under alle omstændigheder foregå. Ved fagentrepriseudbud varetages opgaven af kommunens rådgiver 
og honoreres som en rådgiverydelse. Alternativt kan kommunen ansætte medarbejdere til at varetage styringen.  
  
I forhold til total- og hovedentreprise kræver byggeriet i fagentreprise en større grad af direkte styring fra kommunen 
som bygherre eller kommunens rådgiver. I en byggesag med mange fagentrepriser er der større risiko for, at 
opgaver falder ned mellem to entrepriser/leverandører med deraf følgende forsinkelser og ekstra udgifter for 
bygherren. Projekteringen er mere omfattende, og entreprenørerne stiller større krav til detaljeringsgraden i 
udbudsmaterialet. Det betyder, at de direkte udgifter til rådgivning vil være højere end ved de øvrige 
entrepriseformer. Også kommunens styring og administrative opgaver vil være mere omfattende og vil udløse behov 
for ekstra personaleressourcer.  
  
Til gengæld må det forventes, at tilbudsgiverne i en fagentreprise kun i begrænset omfang indregner udgifter til 
rådgivning, planlægning og koordinering/styring i deres tilbud. Denne besparelse anvendes i stedet helt eller delvist 
til at finansiere ovennævnte merudgifter til projektering, byggestyring mv. Mindre lokale håndværksvirksomheder har 
generelt bedre mulighed for at byde i en fagentreprise end ved de øvrige entrepriseformer. Omvendt kan deltagelse i
hovedentrepriser medvirke til, at de lokale firmaer kan fastholde og udvikle de styrings- og ledelseskompetencer, 
der generelt efterspørges i forbindelse med større bygge- og anlægsopgaver – også uden for Favrskov Kommune.  
  
Der er flere eksempler på kommuner, der har besluttet at bygge- og anlægsopgaver som hovedregel udbydes i 
fagentreprise for at tilgodese de lokales muligheder for at byde på opgaverne. Beslutningen er dog ofte tilknyttet en 
mulighed for i konkrete tilfælde at vælge andre entrepriseformer. 
  
For at tilgodese ønsket om at sikre mulighed for lokal tilbudsafgivelse og samtidig imødekomme de øvrige hensyn 
om konkurrence, pris og kvalitet mm. anbefaler Teknik og Kultur følgende retningslinjer for udbud af større 
byggeopgaver i [adresse]: 
 
”[adresse] vil fremover tilrettelægge udbud af større bygge- og anlægsopgaver sådan, at der inden for 
lovgivningens rammer er mulighed for, at lokalt forankrede håndværksvirksomheder kan afgive tilbud på 
opgaverne. Derfor vil Favrskov Kommune som hovedregel udbyde sine større byggeopgaver i fagentreprise. 
Teknik- og Miljøudvalget kan dog efter indstilling fra Teknik og Kultur på baggrund af en konkret vurdering af den 
enkelte sag vælge en anden entrepriseform.”  
  
Øvrige anlægsopgaver inden for trafik- og vejområdet (eks. byggemodning, reparation af veje og etablering af 
cykelstier) udbydes forsat som hovedentreprise. Denne praksis anvendes eksempelvis i Viborg Kommune. 
  
I nogle udbud er prisen det eneste tildelingskriterie. I andre udbud vægtes prisen i forhold til forskellige andre 
kriterier, hvis udbyderen har behov for at variere kravene til den konkrete opgaves udførelse. Eventuelle 
vægtningskriterier fastsættes i forbindelse med det enkelte projekt. I vedlagte notat er nævnt forskellige eksempler 
på vægtningsgrader og -kriterier. Teknik og Kultur vil fraråde, at Byrådet lægger sig fast på en fast fordelingsnøgle, 
idet vægtningen bør afspejle det enkelte projekts karakter, markedssituationen på området mv.  Det bemærkes, at 
hvis der er tale om en enkel opgave, som er grundigt beskrevet i udbudsmaterialet, og der er foretaget 
prækvalifikation bør prisen - alt andet lige - vægte klart højest.  
  
INDDRAGELSE 
Sagen sendes i høring hos Dansk Byggeri, 3F og Favrskov Erhvervsråd.  
  
ØKONOMI 
Med baggrund i egne og andres erfaringer med valg af entrepriseformer kan Teknik og Kultur ikke dokumentere en 
økonomisk gevinst ved at vælge den ene entrepriseform fremfor den anden. Valget vil hovedsageligt være et 
spørgsmål om, hvor og hvordan opgaverne løses. Hvis der hovedsageligt arbejdes med udbud i fagentreprise må 
det forventes, at det vil udløse behov for ekstra personaleressourcer eller øgede udgifter til rådgiverydelser, 
byggepladsledelse mv. 
  
Teknik og Kultur kan ikke aktuelt vurdere i hvilket omfang udbud i fagentrepriser vil medføre behov for tegning af 
nye/supplerende forsikringer for at sikre sig mod fejl og mangler i byggeriet. Hvis der opstår behov for det, vil det 
kunne medføre ekstra udgifter for Favrskov Kommune, som forsøges afholdt inden for budgettet til det konkrete 
anlæg. 
  
INDSTILLING 
Direktøren for Teknik og Kultur indstiller til Byrådet: 
  
1. At [adresse] fremover som hovedregel udbyder større byggeopgaver i fagentreprise. Teknik- og 
Miljøudvalget kan dog efter indstilling fra Teknik og Kultur på baggrund af en konkret vurdering af den enkelte sag 
vælge en anden entrepriseform.  
2. At sende sagen i høring hos 3F, Dansk Byggeri og Favrskov Erhvervsråd før endelig politisk behandling. 
  
  
BESLUTNING 
  
Bilag 
  
  
  
  
Teknik- og Miljøudvalget, 5. februar 2015: 
Fraværende: Ingen 
  
Indstilles godkendt, idet Teknik- og Miljøudvalget ønsker, at der inden byrådsperiodens udløb udarbejdes en 
evaluering af erfaringerne med de forskellige entrepriseformer. Evalueringen forelægges Teknik- og 
Miljøudvalget. 
Entreprise- og udbudsformer ved større bygge- 
og anlægsprojekter 
710-2015-10102 
Valg af entrepriseformer, Pia Karlsen 24-06-2013 
710-2015-27155 
